papanaligin ninyo sila na ang kanilang pagkamatay ay siya nilang kaligtasan, na ang kanilang paggawa ay siyang ikagiginhawa ng kanilang tahanan! anong dios iyan? isang dios na lubhang matapat, ginoong simoun ang sagot ng pari; isang dios na nagpaparusa sa kakulangan natin sa pananalig, sa ating masasamang hilig, sa munting pagpapahalaga natin sa karangalan, sa ating pagkamamamayan. pinababayaan natin at tayoy nagiging katulong ng masamang hilig, kung minsan pay ating pinupuri ang gayon; kayat dapat, lubhang nararapat na batahin natin ang ibubunga at batahin din naman ng ating mga anak.